Յուլիուս Մոզեն

Յուլիուս (Յուլի) Մոզեն (, նաև Մոզես (, ), գերմանացի բանաստեղծ, դրամատուրգ և իրավաբան։ Ավստրիական Տիրոլ նահանգի օրհներգի տեքստի հեղինակը։

Կենսագրություն 
Յուլիուս Մոզենը ծնվել է 1803 թվականի հուլիսի 8-ին Մյուլենթալում՝ տեղի դպրոցի ուսուցչի և հոգևորականի ընտանիքում։ Սկզբում սովորել է Պլաուեն գիմնազիայում, այնուհետև Ենայի համալսարանում սովորել է իրավաբանություն։

1831 թվականին Կորենի դատավորից ստացել է քարտուղարի պաշտոն՝ դառնալով առաջին հրեաներից մեկը, որը Գերմանիայում զբաղեցրել է այդպիսի պաշտոն։

1844 թվականից Մոզենը եղել է Օլդենբուրգ քաղաքի թագավորական թատրոնի, որի համար գրել է մի շարք պատմական դրամաներ, մշտական աշխատակիցը։ Հայտնի դրամաներից են «Cola Rienzi»-ը, «Don Johann von Oesterreich»-ը և «Kaiser Otto III»-ը։

Բացի այդ, Յուլիուս Մոզենը հրատարակել է բանաստեղծությունների ժողովածու, որն ունեցել է մի քանի հրատարակություն։ Գրել է մի շարք վիպակներ և պատմվածքներ, որոնցից այդ ժամանակ ընթերցողների շրջանում սիրված էր պատմական «Der Kongress von Verona» (1842) գիրքը։

Հայտնի են նաև նրա խորհրդանշական «Ritter Wahn» (1831) և «Ahasver» (1838) պոեմները՝ երկուսն էլ, ըստ Ֆ. Ֆ․ Ֆիդլերի՝ գրված են «գեղեցիկ լեզվով և հարստացված նկարներով»։ Բնության հովվերգական պատկերներում (օրինակ՝ Bilder im Moose) գերակշռում է մի խորհրդավոր հեքիաթային տարր։

1863 թվականին լույս է տեսել Մոզենի ստեղծագործությունների ամբողջական ժողովածուն՝ 8 հատորով, իսկ 1880 թվականին՝ նոր հրատարակությունը՝ 6 հատորով։

Յուլիուս Մոզենը մահացել է 1867 թվականի հոկտեմբերի 10-ին Օլդենբուրգ քաղաքում։

Բանաստեղծի մահից անմիջապես հետո Պլաուեն քաղաքում տեղադրվել է Մոզենի բրոնզե կիսանդրին։

Ընտրված մատենագրություն 
 Ritter Wahn, epic poem, 1831
 Gedichte, poems, 1836 (2nd ed 1843)
 Heinrich der Fünfte, drama, 1836
 Ahasvar, 1838
 Der Kongreß von Verona, novel, 1842
 Kaiser Otto der Dritte, drama, 1842
 Cola Rienzi, drama, 1842 (in Theater)
 Wendelin und Helene, drama, 1842 (in Theater)
 Kaiser Otto III, drama, 1842 (in Theater)
 Die Bräute von Florenz, drama, 1842 (in Theater)
 Die Dresdner Gemäldegallerie, 1844
 Bilder im Moose, collection of novellas, 1846
 Bernhard von Weimar, drama, 1855
 Der Sohn des Fürsten, drama, 1858
 Erinnerungen, autobiography

Ծանոթագրություններ

Գրականություն 
 Mosen, Julius // Allgemeine Deutsche Biographie
 Jewish Encyclopedia, IX, 41—42.
 Zschommler, Mosen’s Erinnerungen, Рlauen, 1893

Արտաքին հղումներ 
 Mosen (bis 1844 Moses), Julius

Հուլիսի 8 ծնունդներ
1803 ծնունդներ
Գերմանիայում ծնվածներ
Հոկտեմբերի 10 մահեր
1867 մահեր
19-րդ դարի բանաստեղծներ
Գերմանացի բանաստեղծներ
Գերմանացի դրամատուրգներ
Գերմանացի իրավաբաններ
Գերմանալեզու բանաստեղծներ
Գերմանալեզու գրողներ
Բանաստեղծներ այբբենական կարգով